KCAR บวก 2 วันติด! พุ่งอีก 15% รับเปิดเมือง-ท่องเที่ยวฟื้น หนุนยอดรถเช่าเพิ่ม
KCAR บวก 2 วันติด! พุ่งอีก 15% รับเปิดเมือง-ท่องเที่ยวฟื้น หนุนยอดรถเช่าเพิ่ม จับตางบ Q2 โตต่อ
KCAR บวก 2 วันติด! พุ่งอีก 15% รับเปิดเมือง-ท่องเที่ยวฟื้น หนุนยอดรถเช่าเพิ่ม จับตางบ Q2 โตต่อ
24 พ.ค. 2565

ผู้สื่อข่าวรายงานว่า วันนี้(24 พ.ค.2565 ) ราคาหุ้นบริษัท กรุงไทยคาร์เร้นท์ แอนด์ ลีส จำกัด (มหาชน)  หรือ KCAR ณ เวลา 10.05 น. ราคาหุ้นอยู่ที่ระดับ 12.20 บาท บวก 1.60 บาท  หรือเพิ่มขึ้น15.09% ด้วยมูลค่าซื้อขาย ล้านบาท ราคาหุ้นบวกแรง 2 วันติดโดนวานนี้ราคาหุ้นปิดที่ระดับ 10.60 บาท บวก 2.15 บาท หรือเพิ่มขึ้น 25.44%

ด้านบล.ทิสโก้ ระบุว่า หุ้นกลุ่มผู้ประกอบการรถเช่าที่ปรับตัวสูงขึ้น คาดว่าจะมาจากปัจจัยหนุนของการท่องเที่ยวที่เริ่มทยอยฟื้นกลับมา และกิจกรรมเศรษฐกิจที่เพิ่มขึ้น หลังจากเปิดเมืองและเปิดประเทศ ซึ่งหุ้นกลุ่มรถเช่านักลงทุนอาจจะหันมามองโอกาสลงทุนเป็นลำดับถัดจากกลุ่มโรงแรมและสนามบินที่ได้รับประโยชน์ก่อน
ในส่วนของ KCAR จะเป็นกลุ่มรถเช่าระยะยาวจากผู้ประกอบการที่อาจจะมีการเริ่มกลับมาต่อสัญญารถเช่าที่ใช้ภายในธุรกิจมากขึ้น หลังจากธุรกิจเริ่มฟื้นตัว
ด้านผลประกอบการไตรมาส 1/2565 มีกำไรสุทธิ 53.99 ล้านบาท เพิ่มขึ้นจากช่วงเดียวกันของปีก่อนอยู่ที่ 46.83 ล้านบาท เนื่องจากรายได้จากค่าเช่ารถยนต์ไตรมาส 1/2565 อยู่ที่ 339.09 ล้านบาท เพิ่มขึ้นจากช่วงเดียวกันของปีก่อนอยู่ที่327.49 ล้านบาท ส่วนรายได้จากการขายรถยนต์ไตรมาส 1/2565 อยู่ที่  223.39 ล้านบาท เพิ่มขึ้นจากช่วงเดียวกันปีก่อนอยู่ที่ 192.12 ล้านบาท คาดผลงานไตรมาส 2/2565 โตต่อเนื่อง